2019. október 11-én, pénteken

este 8 órakor a Díszteremben

Csanád Máté

részecskefizikus tart előadást

*Részecskegyorsítókkal az ősrobbanás nyomában*

címmel.

Milyen volt a Világegyetem a születése, az ősrobbanás utáni első pillanatokban? Ezt kutatják ma laboratóriumban „mini-ősrobbanásokat” létrehozva: atommagok nagy energiájú ütközéseiben, részecskegyorsítók segítségével. Az ilyenkor létrejövő körülmények hasonlatosak a világegyetem születése utáni első *mikro*másodpercekben uralkodókhoz, extrém magas hőmérséklettel és nyomással. A XXI. század elején meglepetést okozó felfedezés szerint a „mini-ősrobbanásokban” keletkező, erős kölcsönhatás által uralt, színes kvarkokból és gluonokból álló anyag ilyen extrém körülmények között tökéletes folyadékként viselkedik. Az előadásban az erős kölcsönhatás alapvető tulajdonságait, a Világegyetem történetének korai szakaszát és a részecskegyorsítók ezzel kapcsolatos felfedezéseit ismertetjük.

**Minden érdeklődőt szeretettel hívunk és várunk!**